Lav et referat af nedenstående tekst:

Tekst:
Mandag byder fra morgenstunden på rusk og regn - og det efterårsagtige vejr vil fortsætte dagen igennem. Ud på eftermiddagen og henad aften kan der komme vindstyrke af stormstyrke, lyder det fra meterolog ved TV2 Vejret, Andreas Nyholm. - Også regnen kommer til at tage rigtig kraftigt til op ad eftermiddagen, og der kan være perioder med intens regn. Ikke normalt Det varslede farlige vejr har fået Danske Beredskaber til at opfordre til, at alle tjekker, om deres boliger kan stå imod blæsten og regnen. - Det er jo normalt ikke om sommeren, at vi rammes af storm og oversvømmelser, hvis det udvikler sig til det, forklarer Bjarne Nigaard, sekretariatschef for Danske Beredskaber. - Derfor er der måske andre og flere løse genstande at tænke over at få fjernet fra haven, for eksempel havemøbler, vandkander og transportable griller, som ellers om efteråret er stillet indenfor i skuret. Og så kan det jo være naboen fortsat er på sommerferie, så hvis man har muligheden, så kan man måske lige tjekke naboens hus og have også. Løse genstande kan i stormvejr risikere at forårsage skader på ejendomme og mennesker, hvis de hvirvles afsted af vinden. Gode råd kan findes her . Pas på træerne Det efterårslignende sommervejr betyder, at der er markant større risiko for væltede træer og knækkede grene, når der er kraftig vind om sommeren. Årsagen er, at der er løv på træerne - vinden kan derfor nemmere få fat i træet. - Der vil være flere skader end ved samme kraftige vind i for eksempel november. Træer vælter også nemmere, når det er meget vådt. Og det må man sige, at der er på grund af megen nedbør i juli, fortæller Andreas Nyholm.

Referat:
Dagen er startet vådt ud i det nordjyske.